
ΔΕΛΤΙΟ ΤΥΠΟΥ
Δήμος Θηβαίων : Έναρξη της νέας σχολικής χρονιάς με αισιοδοξία και χαμόγελα
   Σήμερα Παρασκευή , 11 Σεπτεμβρίου 2026 σηματοδοτείται επίσημα η έναρξη του νέου σχολικού έτους, όλων των βαθμίδων, με την τέλεση του καθιερωμένου Αγιασμού. Η  καλοκαιρινή ραστώνη δίνει τη σκυτάλη στον προγραμματισμό και τη μελέτη από το πρώτο κουδούνι της Δευτέρας.

  Εκπρόσωποι της Δημοτικής Αρχής, Αντιδήμαρχοι του Δήμου Θηβαίων, Δημοτικοί Σύμβουλοι αλλά και ο Γενικός Γραμματέας του Δήμου Θηβαίων κ. Παπασπύρου,  έδωσαν το παρών ανά τα σχολεία της περιοχής μας ευχόμενοι υγεία και πρόοδο σε όλους τους μαθητές. 
   Συγκεκριμένα ο κ. Ανδριανός παρέστη στον Αγιασμό του 1ου και του 5ου Δημοτικού, ο κ. Κοβάνης βρέθηκε αντίστοιχα στο 4ο , 5ο , 7ο, 8ο Δημοτικό, το 5ο Γυμνάσιο αλλά και το Ειδικό Δημοτικό και Νηπιαγωγείο, ο κ. Βαγενάς στο 9ο Δημοτικό, 2ο Γυμνάσιο και Λύκειο και στο ΕΕΕΕΚ Λουτουφίου, ο κ. Νίκας στο 2ο και 5ο δημοτικό , ο κ. Παπασπύρου στο Δημοτικό Σχολείο του Ελεώνα, στο Ειδικό Δημοτικό και Νηπιαγωγείο, καθώς και στο 5ο Γυμνάσιο,  ο κ. Σαμιώτης στο 3ο Δημοτικό , το 1ο Γυμνάσιο και Λύκειο, ο κ. Βενιζέλος στο 1ο Λύκειο, ο κ. Κουτσοδήμος στο ΕΠΑΛ Θήβας και στο 4ο Γυμνάσιο και ο κ. Καταπόδης έδωσε το παρών στον Αγιασμό του Δημοτικού Παιδικού Σταθμού που διενεργήθηκε την Πέμπτη, 10/9. 
  Ο Δήμαρχος Θηβαίων παρέστη στην τέλεση του Αγιασμού του 6ου Δημοτικού - του οποίου ο Δήμος ανέλαβε την λειτουργική και αισθητική αναβάθμιση μέσω του Προγράμματος «Μαριέττα Γιαννάκου» προκειμένου να υπάρξει μια ποιοτικότερη και ασφαλέστερη παραμονή των μαθητών και μαθητριών σε αυτό. Στη συνέχεια ο Δήμαρχος έδωσε το παρών στον Αγιασμό του  3ο Γυμνασίου και Λυκείου Θήβας.  
   Ο κ. Αναστασίου ευχήθηκε σε όλους να έχουν μια εποικοδομητική μαθητική πορεία, με υγεία, θάρρος και αγωνιστικότητα ενώ τόνισε τη σημασία της συνεργασίας καθηγητών και γονέων προκειμένου να οικοδομηθεί ένα πλαίσιο ασφάλειας και εμπιστοσύνης για τα παιδιά. Ακόμη, δήλωσε πως η Δημοτική Αρχή θα συνεχίσει να είναι δίπλα στα σχολεία, σε όποια ανάγκη ανακύψει.

   Ευχόμαστε ολόψυχα η νέα σχολική χρονιά να αποτελέσει τη βάση για την αγάπη της Γνώσης, της Δημιουργικότητας και της Συμπερίληψης σε ένα πλαίσιο που όλους τους χωρά και τους αποδέχεται, επί ίσοις όροις.

 Είθε όλοι μας, τη φετινή χρονιά,  μικροί και μεγάλοι, να γίνουμε σοφότεροι και καλύτεροι.

Καλή Σχολική Χρονιά με Υγεία!

